খন্দকের যুদ্ধ
খন্দকের যুদ্ধ () বা আহযাবের যুদ্ধ () ৫ হিজরিতে (৬২৭ খ্রিষ্টাব্দ) সংঘটিত হয়। এসময় ২৭দিন ধরে আরব ও ইহুদি গোত্রগুলি মদিনা অবরোধ করে রাখে। জোট বাহিনীর সেনাসংখ্যা ছিল প্রায় ১০,০০০ এবং সেসাথে তাদের ৬০০ ঘোড়া ও কিছু উট ছিল। অন্যদিকে মদিনার বাহিনীতে সেনাসংখ্যা ছিল ৩,০০০।
নুয়াইম ইবনে মাসুদ
খন্দকের যুদ্ধের সময়, তিনি ইসলাম ধর্ম গ্রহণ করে মুহাম্মাদের কাছে ইসলামের সেবা করার আবেদন পেশ করেন। তিনি তার গোত্রে নিজ মর্যাদাগত অবস্থানকে ব্যবহার করে যুদ্ধের বিষয়ে মুসলিমদের সহায়তা করার অনুমতি চান। মুহাম্মাদ তাকে এই বলে অনুমতি দেন যে, "যুদ্ধ তো হল ছলনা/প্রতারণা/কৌশলের নামান্তর মাত্র।" অতঃপর নুয়াইম এক কার্যকরী কৌশল অবলম্বনে তার লক্ষ্যে এগিয়ে যান। তিনি প্রথমে বনু কুরাইজা গোত্রের কাছে গিয়ে তাদের অন্যান্য মিত্রদের দুরভিসন্ধির ব্যপারে সতর্ক করেন। তিনি বললেন, যদি অবরোধ ব্যর্থ হয়, তবে বাকি মিত্ররা ইহুদিদেরকে (বনু কুরাইজা ছিল ইহুদি গোত্র) মুহাম্মাদের হাতে তুলে দিতে পিছপা হবে না। তাই কুরাইজাদের উচিত মিত্রবাহিনীর কিছু প্রতিনিধিকে সহায়তার বিনিময়স্বরূপ তাদের কাছে জামিন হিসেবে রেখে যাওয়ার দাবি করা। নুয়াইমের এই পরামর্শ কুরাইশদের মনপুত হল, যা মিত্রবাহিনীর বিরুদ্ধে তাদের ভীতিকে আরও পাকাপোক্ত করে দিল।